Referat af bestyrelsesmøde onsdag den 9. november 2016, kl. 18.30 i bestyrelseslokalet

Til stede var: Christian Balle Hansen

 Ole Larsen

 Carlo Skov

 Arne-Georg Stangeby

 Susanne Rohde

 Tine Heltborg Olsen

 Knud Düring

 Rosemarie Benche

 Eva Kirketerp

 Torben Ellekjær

 Bernt Rose - EjendomsLeder

Afbud fra: Anni Jamal

Dagsorden: 1. Orientering fra formanden

 2. Orientering fra ejendomslederen

 3. Personaleforhold – lukket punkt

 4. Ung i Hørsholm

 - problemer med unge fra Fredensborg Kommune

 5. TV-pakker

 6. Internet

 - brugen af trådløs forbindelse

 7. Projekter/vedligeholdelse

 - Natursti/vandresti

 - Bastionen

 - frugthave/opholdspladser

 8. Eventuelt

Ad 1 Hørsholm Kommune har ønsket at få tilladelse til 12 parkeringspladser samt 2 handicapparkeringspladser på det lejede areal ved Børnehuset. Bestyrelsen besluttede at der ikke kan gives tilladelse til at etablere såvel almindelige som handicapparkeringspladser på arealet.

 Beboerne skal gøres opmærksom på at man i tilfælde af strømafbrydelse og overgravede kabler udenfor Ådalsparken vil kunne hente information herom via intern fjernsyn ÅTV.

 Gulvene i flere lejligheder er slidt ned og kan ikke længere slibes. Det undersøges hvor store beløb, der skal afsættes i budgettet til udbedring af gulve.

Ad 2 Stålrækværk sættes op langs fortovet ved Børnehuset. Dette sker for at øge sikkerheden for børnene men også for at forhindre at forældre, der henter eller afleverer børn parkerer på fortovet.

Ad 3 Personaleforhold – lukket punkt

Ad 4 Vore egne unge har nu et sted hvor de både kan få rådgivning og hjælp til uddannelse og jobmuligheder mm.

 Ådalsparken oplever et stigende problem med unge fra Fredensborg Kommune som tager ophold i kældrene og mellemgangene hvor de drikker, ryger og smider affald mm.

 Vi har tæt kontakt med Nordsjællands Politi og SSP i Hørsholm.

 Bestyrelsen skal henstille til alle beboere om at anmelde til politiet når man konstaterer de unge skaber uro og utryghed og opholder sig i fx kældrene. Når anmeldelsen er sket bedes ejendomskontoret underrettet herom.

Ad 5 Kontrakten om levering af TV-pakker med YouSee udløber med udgangen af maj måned 2018. Hørsholm almene Boligselskabs bestyrelse undersøger hvilke muligheder der vil være for fremtidig TV leverance til billigst mulig pris.

Ad 6 Enkelte beboere klager over dårlig/langsom internetforbindelse. Problemet opstår når man i stedet for at fiberen er forbundet direkte med computeren anvender trådløs forbindelse via en router. I en bebyggelse som Ådalsparken hvor mange lejligheder bruger en router er trådløs forbindelse ikke særlig stabil da mange bruger samme frekvens. Bestyrelsen skal gøre opmærksom på at brug af trådløs forbindelse er beboerens eget problem. Kontrakten med Connect-me lyder på at den hastighed beboeren abonnerer på, skal være til stede ved fibertilslutning fra gateway til computeren.

Ad 7 Bestyrelsen drøftede muligheden for at etablere en vandresti/natursti gennem skoven. For så vidt angår Bastionen talte man om muligheden for at lave siddemuligheder med pergola og plante nogle frugtbuske. Bastionen er i øvrigt blevet afrenset og har fået sin gamle kulør tilbage.

Ad 8 Hørsholm Kommune har vedtaget en ny affaldsplan bl. a. for sortering af husholdningsaffald. I første omgang er Mikkelborg Park blevet forsøgsområde for affaldssortering fra lejligheder. Vi afventer forsøgets erfaringer før vi går videre med planlægning af vort eget system med affaldssortering. Rensning af ventilationsanlægget i ÅP 1-61 afventer pristilbud.